P6_TA(2006)0605
Fidži
Uznesenie Európskeho parlamentu o situácii na Fidži
Európsky parlament,
—so zreteľom na svoje predchádzajúce uznesenie z 8. septembra 2000 o situácii na Fidži (1),
—so zreteľom na vyhlásenie predsedníctva EÚ z 5. decembra 2006 o vojenskom prevrate na Fidži,
—so zrete ľom na vyhlásenie generálneho tajomníka OSN z 5. decembra 2006 o vojenskom uchopení moci
na Fidži,
—so zreteľom na deklaráciu vysokého komisára OSN pre ľudské práva zo 6. decembra 2006,
—so zreteľom na článok 115 ods. 5 rokovacieho poriadku,
A. keďže komodor Bainimarama zvrhol demokraticky zvolenú vládu Fidži štátnym prevratom 5. decembra
2006, čím prejavil pohŕdanie fidž ijskou ústavou a zásadou právneho štátu, ľudom Fidži aj tradičnými
fidžijským inštitúciami,
B. keďže v máji a v septembri 1987 sa uskutočnili dva vojenské štátne prevraty pod vedením podplukov-
níka Sitiveniho Rabuku a domorodých Fidžijčanov,
C. keďže 19. mája 2000 ozbrojená skupina na niekoľko týždňov zajala prvého etnického indického pred-
sedu vlády Mahendru Chaudhryho a viacerých poslancov parlamentu,
D. keďže kríza ochromuje fidžijské hospodárstvo –zdržiava výrobu cukru, dramaticky obmedzuje činnosti
v odvetví cestovného ruchu a pripravuje o prácu tisíce ľudí;
E. keďže EÚ v roku 2004 obnovila rozvojovú pomoc pre fidžijské ostrovy vo výške 23 miliónov euro
v rámci 9. európskeho rozvojového fondu s cieľom zabezpečiť rovnaký prístup k výchove a vzdelávaniu
všetkým etnickým skupinám;
F. keďže dodržiavanie ľudských práv, demokratických zásad a zásady právneho štátu tvorí dôležitý prvok
partnerskej dohody z Cotonou, ktorá upravuje vzťahy medzi krajinami AKT a EÚ,
G. keďže rozvojová spolupráca medzi Fidži a EÚ trvá od roku 1975;
H. keďže Spoločenstvo národov rozhodlo o prerušení členstva Fidži v jeho rozhodovacích štruktúrach,
1. rozhodne odsudzuje zvrhnutie demokraticky zvolenej vlády Fidži a prevzatie moci fidž ijskými ozbroje-
nými silami a znovu opakuje svoj čo najrozhodnejší odpor voči krokom, ktoré podrývajú demokratický
proces na Fidži;
2. žiada, aby vojenské sily ustúpili a vrátili moc demokraticky zvolenej vláde;
3. je presvedčený, že trvalé riešenie terajšej politickej krízy možno dosiahnuť iba mierovými prostriedkami,
pričom treba brať do úvahy problémy a záujmy všetkých komunít;
4. zdôrazňuje, že mierová opozícia vo či vojenskému režimu sa už začína formovať po tom, ako zvrhnutý
predseda vlády vyzval na mierový odpor, pričom tak Veľká rada starších, ako aj vplyvné cirkevné skupiny
prevrat už odsúdili;23.12.2006 C 317 E/898 Úradný vestník Európskej únie
Štvrtok, 14. decembra 2006SK
(1) Ú. v. ES C 135, 7.5.2001, s. 302.
5. pripomína, že na Fidži sa v máji 2006 uskuto čnili voľby, ktoré medzinárodní pozorovatelia vrátane
dôležitej volebnej pozorovateľskej misie EÚ uznali za vierohodné;
6. pripomína, že koaličná vláda, ktorú po voľbách vytvoril premiér Qarase, je z demokratického hľadiska
plne legitímna a súčasne má veľkú väčšinu v parlamente;
7. zdôrazňuje, že budúcnosť fidžijskej multietnickej spoločnosti závisí od dôveryhodnosti a legitímnosti
demokratických inštitúcií, na základe zásady rovnosti ľudí bez ohľadu na ich etnický pôvod, ktoré podpo-
rujú všetky komunity;
8. navrhuje, aby sa na Fidži vytvorila 'Komisia pravdy a zmieru' ako príspevok k mierovému spolužitiu
medzi dvoma hlavnými komunitami v krajine;
9. vyzýva Komisiu a členské štáty, aby bezodkladne prerušili poskytovanie všetkej nehumanitárnej pomoci
pre Fidži, ako sa uvádza v článku 96 partnerskej dohody z Cotonou, s výnimkou vzdelávacích programov
pod podmienkou, že ich vykonávajú mimovládne organizácie;
10. vyzýva EÚ, aby zaviedla okamžitý zákaz cestovania s cieľom zabrániť vstup do členských štátov
členom vojenských síl, ich rodinám či každej osobe prepojenej so štátnym prevratom na Fidži;
11. vyzýva všetkých členov Fóra tichomorských ostrovov a ďalších regionálnych a medzinárodných
aktérov, aby použili tlak na vyriešenie situácie a pomohli pri dosiahnutí dlhodobej politickej, hospodárskeja sociálnej stability na Fidži;
12. poveruje svojho predsedu, aby toto uznesenie postúpil Rade, Komisii, vládam členských štátov, gene-
rálnemu tajomníkovi OSN, generálnemu tajomníkovi Spoločenstva národov, vládam krajín Fóra tichomor-
ských ostrovov vrátane Austrálie a Nového Zélandu a vládam partnerských krajín Dialógu nadväzujúceho na
fórum, vrátane Spojených štátov amerických.
P6_TA(2006)0606
Účasť síl OSN na pohlavnom zneužívaní v Libérii a na Haiti
Uznesenie Európskeho parlamentu o účasti síl OSN na pohlavnom zneužívaní v Libérii a na Haiti
Európsky parlament,
—so zreteľom na konferenciu OSN na vysokej úrovni o odstránení pohlavného vykorisťovania
a zneužívania páchaného pracovníkmi OSN a mimovládnych organizácii, ktorá sa konala 4. decembra
2006 v New Yorku, a so zrete ľom na pripomienky generálneho tajomníka OSN vyjadrené na tejto
konferencii,
—so zreteľom na Štvrtý ženevský dohovor z roku 1949 o ochrane civilného obyvateľstva v čase vojny
a jeho dodatkové protokoly z roku 1977, ktoré stanovujú, žeženy majú byť chránené proti znásilneniu
a všetkým iným formám sexuálneho násilia,
—so zreteľom na Deklaráciu OSN z 20. decembra 1993 o odstránení násilia páchaného na ženách
a Dohovor OSN z 20. novembra 1989 o právach dieťaťa,
—so zreteľom na rezolúciu Bezpečnostnej rady OSN č. 1325 (2000) z 31. októbra 2000 o ženách, mieri
a bezpečnosti,23.12.2006 C 317 E/899 Úradný vestník Európskej únie
Štvrtok, 14. decembra 2006SK